Okresná prokuratúra Poprad 
Štefánikova 11, 058 01 Poprad 1 	

Sp. zn. : 1 Pv 385/13/7706	Poprad, 25.9.2014
EEČ : 2-57-133-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Poprad
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Poprad zo dňa 4.7.2013, spisová značka 1 Pv 385/13/7706, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Poprad zo dňa 4.7.2013, spisová značka 1 Pv 385/13/7706, bola určená obvinenému skúšobná doba v trvaní 12 mesiacov.
Odôvodnenie:
Uznesením podľa § 216 ods. 1 Tr. por., sp. zn. 1Pv 385/13 zo dňa 04.07.2013, prokurátor OP Poprad po splnení zákonných podmienok podmienečne zastavil trestné stíhanie obv. XXXXX stíhaného pre prečin krádež podľa § 212 ods. 2 písm. d) Trestného zákona, ktorý spáchal na tom skutkovom základe, že v presne nezistený deň v období od marca 2013 do 17.05.2013 v lesnom poraste XXXXX na parcele č. XXXXX k. ú. XXXXX, ktorý patrí do lesného pôdneho fondu, ktorý obhospodarujú Štátne XXXXX XXXXX vyrúbal 5 ks stojacich rastúcich stromov smrekovca opadavého o priemeroch pňov 62 cm, 61 cm, 25 cm, 15 cm a 14 cm, 1 ks stojaceho rastúceho stromu vŕba rakyta o priemere pňa 20 cm a 1 ks rastúceho stromu jarabina zrezaného vo výške 250 cm o priemere 20 cm, bez riadneho povolenia v úmysle použiť drevnú hmotu pre vlastnú potrebu, čím takto pre Štátne lesy TANAP XXXXX, so sídlom XXXXX - XXXXX 66, IČO: XXXXX spôsobil krádežou uvedenej drevnej hmoty škodu vo výške 151,41,-Eur. 

	Podľa § 216 ods. 2 Tr. por. bola obvinenému XXXXX uvedeným uznesením určená skúšobná doba v trvaní 12 mesiacov, ktorá začala plynúť nadobudnutím jeho právoplatnosti. 

	Uznesenie prokurátora OP Poprad podľa § 216 ods. 1 Tr. por. nadobudlo
 právoplatnosť dňa 26.07.2013.

	Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj v priebehu skúšobnej doby, že sa v trestnom stíhaní 
obvineného pokračuje.

	Vzhľadom k tomu, že skúšobná doba určená obvinenému pri podmienečnom zastavení jeho trestného stíhania uplynula, bolo dožiadaním príslušných orgánov zisťovaný spôsob života obvineného. Bol zadovážený odpis z jeho registra trestov, správa o povesti z miesta trvalého bydliska a výpis z Ústrednej evidencie priestupkov Ministerstva vnútra Slovenskej republiky.

	Obvinený nemá, okrem záznamu o konštatovanom podmienečnom zastavení jeho trestného stíhania, žiadny iný záznam v registri trestov. Z miesta bydliska je hodnotený všeobecne. Z výpisu z Ústrednej evidencie priestupkov MV SR vyplýva, že XXXXX od 26.07.2013 do 27.07.2014 nemá žiadny záznam

	Na základe vyššie konštatovaných dokladov je teda zrejme, že obvinený počas skúšobnej doby viedol riadny život.

	Vzhľadom k tomu, že boli splnené všetky zákonné podmienky na to, aby sa obvinený v zmysle § 217 ods. 1 Tr. por. osvedčil, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Tomáš Petráš
prokurátor